THCOM บุ๊กขาดทุนด้อยค่าอุปกรณ์-ตั้งสำรองเพิ่ม ฉุดกำไรปี 65 เหลือ 42 ล้าน แจกปันผล 0.50 บ.
THCOM เปิดงบปี 65 ลดลง 71% กำไรเหลือ 42 ล้านบาท เซ่นเจอบุ๊กขาดทุนด้อยค่าอุปกรณ์ รวมถึงตั้งสำรองหนี้เพิ่มขึ้น จากปีก่อนมีกำไรสุทธิ 143.64 ล้านบาท
THCOM เปิดงบปี 65 ลดลง 71% กำไรเหลือ 42 ล้านบาท เซ่นเจอบุ๊กขาดทุนด้อยค่าอุปกรณ์ รวมถึงตั้งสำรองหนี้เพิ่มขึ้น จากปีก่อนมีกำไรสุทธิ 143.64 ล้านบาท
10 ก.พ. 2566

บริษัท ไทยคม จำกัด (มหาชน) หรือ THCOM รายงานผลการดำเนินงานปี 65 สิ้นสุดวันที่ 31 ธ.ค.2565 ดังนี้

โดยบริษัทรายงานงวดประจำปี 65 มีกำไรสุทธิอยู่ที่ 42.21 ล้านบาท ลดลง 70.61% จากงวดเดียวกันของปีก่อนมีกำไรสุทธิอยู่ที่ 143.64 ล้านบาท สาเหตุมาจากรายได้จากการขายและการให้บริการอยู่ที่ 2,927 ล้านบาท ลดลง 11.4% จากงวดเดียวกันของปีก่อน 3,303 ล้านบาท และรายได้อื่นอยู่ที่ 49 ล้านบาท ลดลง 33.7% จากงวดเดียวกันของปีก่อน 74 ล้านบาท
นอกจากนี้ยังมีกำไรจากอัตราแลกเปลี่ยนสุทธิอยู่ที่ 120 ล้านบาท ลดลง 67.6% จากงวดเดียวกันของปีก่อน 369 ล้านบาท
อีกทั้งบริษัทบันทึกขาดทุนจากการด้อยค่าของอุปกรณ์ดาวเทียมอยู่ที่ 259 ล้านบาท สืบเนื่องจากแนวโน้มอุตสาหกรรมด้านความต้องการบริการบรอดคาสต์โดยทั่วไปที่ลดลง ประกอบกับความล่าช้าในการขอใบอนุญาตประกอบกิจการดาวเทียมในต่างประเทศจากกระบวนการที่เปลี่ยนแปลง ซึ่งทำให้การขายช่องสัญญาณล่าช้ากว่าแผนธุรกิจเดิม
นอกจากนี้ยังมีส่วนแบ่งขาดทุนจากเงินลงทุนในการร่วมค้าอยู่ที่ 306 ล้านบาท ขาดทุนเพิ่มขึ้น 14.6% เมื่อเทียบกับงวดเดียวกันของปีก่อนขาดทุน 267 ล้านบาท
รวมถึงหนี้สูญและหนี้สงสัยจะสูญ และขาดทุนจากการด้อยอยู่ที่ 64 ล้านบาท ลดลง 391.5% จากงวดเดียวกันของปีก่อน 13 ล้านบาท
ทั้งนี้ บริษัทประกาศจ่ายปันผลจากกำไรสะสมเป็นเงินสด 0.30 บาท กำหนดวันที่ไม่ได้รับสิทธิปันผล (XD) วันที่ 24 ก.พ.66 และกำหนดจ่าย 19 เม.ย. 66